
ΑΠΟΦΑΣΕΙ Σ 

Αριθ. Φ. 411 /253437/Σ. 2358 

Συμβούλια Μεταθέσεων των Κλάδων των Ενόπλων Δυ¬ 
νάμεων. Εξειδίκευση των Κριτηρίων και λοιπών θεμά¬ 
των που αφορούν στις τοποθετήσεις, τις μεταθέσεις 
και τις αποσπάσεις των Αξιωματικών, Ανθυπασπι- 
στών και Υπαξιωματικών των Ενόπλων Δυνάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 
α. Του νομοθετικού διατάγματος 2592/1953 (ΦΕΚ Α'254) 
«περί Οργανώσεως της Ιατρικής Αντιλήψεως» 
β. Του νομοθετικού διατάγματος 1400/1973 (ΦΕΚ Α'114) 
«περί Καταστάσεως των Αξιωματικών των Ενόπλων Δυ¬ 
νάμεων» 

γ. Του νομοθετικού διατάγματος 445/1974 (ΦΕΚ Α'160) 
«περί Ιεραρχίας και Προαγωγών των Ανθυπασπιστών 
και Μονίμων Εθελοντών Οπλιτών Ενόπλων Δυνάμεων» 
δ. Του νόμου 705/1977 (ΦΕΚ 279 Α726.9.1977) «Περί 
Στρατεύσεως των Ελληνίδων» 
ε. Του νόμου 1513/1985 (ΦΕΚ ΑΊ2) «Οπλίτες του Στρα¬ 
τού Ξηράς με Πενταετή Υποχρέωση και άλλες Διατά¬ 
ξεις» 

στ. Του άρθρου 13 του νόμου 1848/1989 (ΦΕΚ ΑΊ12) 
«Προέλευση των Μονίμων Αξιωματικών του Οικονομικού 
και του Στρατολογικού Σώματος των Ενόπλων Δυνάμε¬ 
ων και άλλες Διατάξεις» 

ζ. Του νόμου 2292/1995 (ΦΕΚ Α'35) «Οργάνωση και 
λειτουργία Υπουργείου Εθνικής Αμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
η. Του νόμου 2472/1997 (ΦΕΚ Α'50) «Προστασία του 
ατόμου από την επεξεργασία δεδομένων προσωπικού 
χαρακτήρα» 

θ. Του νόμου 2690/1999 (ΦΕΚ Α'45) «Κύρωση του Κώ¬ 
δικα Διοικητικής Διαδικασίας και άλλες διατάξεις» 
ι. Του άρθρου 28 του Προεδρικού Διατάγματος 50/2001 
(ΦΕΚ Α'39) «Καθορισμός των προσόντων διορισμού σε 
θέσεις φορέων του δημόσιου τομέα» 
ια. Του νόμου 2936/2001 (ΦΕΚ Α'166) «Επαγγελματίες 
Οπλίτες και άλλες Διατάξεις» 
ιβ. Του άρθρου 21 του νόμου 2946/2001 (ΦΕΚ Α'224) 
«Υπαίθρια διαφήμιση, Συμπολιτείες Δήμων και Κοινοτή¬ 
των και άλλες διατάξεις» 


ιγ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του ΠΔ 63/05 «Κωδικοποίηση Νομο¬ 
θεσίας για την Κυβέρνηση και τα Κυβερνητικά Όργανα» 
(ΦΕΚ 98/22 Απρ 05, τ. Α'). 

ιδ. Του νόμου 3852/2010 (ΦΕΚ Α'87) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» 

ιε. Του νόμου 3883/2010 (ΦΕΚ ΑΊ67) «Υπηρεσιακή εξέλι¬ 
ξη και ιεραρχία των στελεχών των Ενόπλων Δυνάμεων - 
Θέματα διοίκησης των Ενόπλων Δυνάμεων, Στρατολο¬ 
γίας και συναφείς διατάξεις» και ιδίως την εξουσιοδο- 
τική διάταξη του άρθρου 8 «Συγκρότηση Συμβουλίων 
Μεταθέσεων - Προσφυγές» 

ιστ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 
Γ ενικά 

1. Η παρούσα απόφαση αφορά τους Αξιωματικούς 
όλων των κατηγοριών, τους Ανθυπασπιστές, τους Μο¬ 
νίμους και Εθελοντές Υπαξιωματικούς, τους Εθελοντές 
Μακράς Θητείας (ΕΜΘ) και τους μονιμοποιηθέντες 
Επαγγελματίες Οπλίτες (ΕΠΟΠ) των Ενόπλων Δυνάμε¬ 
ων (ΕΔ). Τα αντίστοιχα θέματα των λοιπών κατηγοριών 
στρατιωτικού προσωπικού ρυθμίζονται από τις ισχύου- 
σες για αυτές διατάξεις, σύμφωνα με τα καθοριζόμενα 
στο άρθρο 60 του νόμου 3883/2010 (ΦΕΚ Α' 167). 

2. Όπου στην παρούσα απόφαση αναφέρεται ο όρος 
«μετάθεση», νοείται συμπληρωματικά και ο όρος «τοπο¬ 
θέτηση», εκτός εάν ρητά ορίζεται διαφορετικά. 

3. Τα κοινωνικά κριτήρια του άρθρου 5 παρ. Ια (2) 
του νόμου 3883/2010 (ΦΕΚ Α'167) γνωστοποιούνται με 
πρωτοβουλία του στελέχους εγγράφως ή ηλεκτρονικά 
στην υπηρεσία, συνοδευόμενα από όλα τα απαραίτητα 
δικαιολογητικά, όπου αυτό απαιτείται. 

4. Οι αρμόδιες Διευθύνσεις των Γενικών Επιτελείων 
των Κλάδων και των Κοινών Σωμάτων του ΓΕΕΘΑ κα¬ 
ταρτίζουν ετησίως και τηρούν επετηρίδες με τη μο- 
ριοδότηση όλου του στρατιωτικού προσωπικού, όπως 
αυτή εξειδικεύεται στις διατάξεις της παρούσας, τις 
οποίες και κοινοποιούν στο σύνολο του προσωπικού 
για ενημέρωση, έως 20 Φεβρουάριου εκάστου έτους. 

Αρθρο 2 

Προϋποθέσεις, Περιορισμοί Μεταθέσεων και 
Εξειδίκευση Κριτηρίων 

1. Οι προϋποθέσεις, οι περιορισμοί μεταθέσεων και η 
εξειδίκευση των κριτηρίων έχουν ως εξής: 

α. Τα στελέχη καλύπτουν θέσεις που προβλέπονται 
από το βαθμό και την ειδικότητά τους, κατά τις διακρί¬ 
σεις του άρθρου 3 του ν.3883/2010 (ΦΕΚ 167/Α') σύμφωνα 
με τους ισχύοντες Πίνακες Οργάνωσης Υλικού (ΠΟΥ) και 
τις εκάστοτε υπηρεσιακές απαιτήσεις. Επιλέον λαμβά- 
νονται υπόψη η ιεραρχική δομή των Μονάδων, η ειδικό¬ 
τητα, η εξειδίκευση, η ασφάλεια πτήσεων και εδάφους 
καθώς και η κρισιμότητα στελέχωσης των Μονάδων. 

β. Οι μεταθέσεις στελεχών από το βαθμό του Δε¬ 
κανέα και αντιστοίχων μέχρι και Αντισυνταγματάρχη 
και αντιστοίχων διατάσσονται μετά τη συμπλήρωση 
διετούς τουλάχιστον συνεχούς υπηρέτησης των στε¬ 
λεχών αυτών σε μία (1) υπηρεσία, υπό την επιφύλαξη 
ειδικότερων διατάξεων της παρούσας απόφασης. Ως 
χρόνος παραμονής σε μία (1) υπηρεσία, δεν λογίζεται ο 
χρόνος κατά τον οποίο το στέλεχος αποσπάται ή διατί¬ 
θεται σε Επιχειρήσεις Υποστηρίξεως Ειρήνης ή για την 
παρακολούθηση υποχρεωτικής εκπαίδευσης διάρκειας 
μεγαλύτερης των τριών (3) μηνών, σε τόπο εκτός της 
έδρας της οργανικής του τοποθέτησης, εφόσον η από¬ 
σπαση ή διάθεση αυτή δεν πραγματοποιείται κατόπιν 
επιθυμίας του. Κατ’ εξαίρεση, είναι δυνατή η μετάθεση 
στελέχους και πριν τη συμπλήρωση διετούς συνεχούς 
υπηρέτησης σε μία (1) Υπηρεσία, εφόσον το στέλεχος 
μετατίθεται σε θέση εξωτερικού ή στην Κύπρο. 

γ. Τα στελέχη που ολοκληρώνουν με μέριμνα της 
υπηρεσίας ειδικές εκπαιδεύσεις εσωτερικού-εξωτερι- 
κού (φοίτηση σε Ανώτατα Εκπαιδευτικά Ιδρύματα, με¬ 
ταπτυχιακά προγράμματα, εξειδικευμένες κατά Κλάδο 
εκπαιδεύσεις), μετατίθενται μετά το πέρας της εκπαί¬ 
δευσής τους, σε θέσεις αντίστοιχες του αντικειμένου 
εκπαίδευσής τους με σκοπό την αξιοποίηση των γνώ¬ 
σεων που απέκτησαν. 

δ. Θέσεις για τις οποίες καθορίζεται ως απαραίτητο 
προσόν η γλωσσική επάρκεια συγκεκριμένου επιπέδου, 
στελεχώνονται από προσωπικό που κατέχει πιστοποι¬ 
ημένα το υπόψη προσόν, σύμφωνα με τα καθοριζόμενα 
στο άρθρο 3 της παρούσας. 

ε. Στην περίπτωση που στέλεχος καλύπτει θέση εκτός 
οικείου Κλάδου πλην του Γενικού Επιτελείου Εθνικής 
Αμυνας (ΓΕΕΘΑ), η παραμονή σε αυτή τη θέση δεν δύ- 
ναται να υπερβαίνει τα τέσσερα (4) συνεχόμενα έτη 
εκτός εάν ορίζεται διαφορετικά. 

στ. Ο μέγιστος χρόνος παραμονής στελεχών σε θέσεις 
υπευθύνων για προμήθειες κυρίου και λοιπού υλικού και 
παρακολούθησης συμβάσεων, πρόσκτησης νέων μονά¬ 
δων ή εκτέλεσης νέων έργων ή κατασκευών, καθορί¬ 
ζεται σε τρία (3) συνεχόμενα έτη. Μεταξύ δύο θητειών 
σε μια από αυτές τις θέσεις, δεν είναι δυνατόν να με¬ 
σολαβεί χρονικό διάστημα μικρότερο των έξι (6) ετών. 

2. Ο σχεδιασμός των μεταθέσεων για την κάλυψη των 
κατά Κλάδο κενών θέσεων λαμβάνει υπόψη το σύνο¬ 
λο των κριτηρίων του άρθρου 5 του νόμου 3883/2010 
(ΦΕΚ ΑΊ67) και ιδίως τα ακόλουθα στοιχεία, τα οποία 
παραμετροποιούνται στα παραρτήματα της παρούσας 
ανάλογα με τις ιδιαιτερότητες των Κλάδων: 

α. Την απόδοση, όπως αυτή αποτιμάται στις εκθέσεις 
αξιολόγησης των στελεχών της τελευταίας δεκαετίας. 


β. Την επίδοση στα υποχρεωτικά κατά κλάδο σχο- 
λεία-σχολές. 

γ. Την υπηρεσία σε θέσεις ευθύνης. 

δ. Την επιχειρησιακή βαρύτητα των Μονάδων που 
υπηρέτησε το στέλεχος. 

ε. Την επιτελική εμπειρία σε Γ ενικά Επιτελεία (ΓΕ) και 
Μείζονες Επιχειρησιακούς Σχηματισμούς. 

στ. Τις ονομαστικές ηθικές αμοιβές. Οι ονομαστικές 
ηθικές αμοιβές συνεκτιμώνται από τα αρμόδια Συμβού¬ 
λια Μεταθέσεων, στη διαμόρφωση της γενικής εντύπω¬ 
σης του στελέχους, αλλά δεν μοριοδοτούνται. 

ζ. Τις πάσης φύσεως πειθαρχικές ποινές, εφόσον δεν 
έχει παρέλθει πενταετία από την επιβολή τους. 

η. Τέκνα που θα φοιτήσουν στη Β' και Γ' Λυκείου 
κατά το επόμενο από την υλοποίηση των μεταθέσεων 
σχολικό έτος, προκειμένου να μην αλλάζουν σχολικό 
περιβάλλον. 

θ. Προβλήματα υπογονιμότητας υπό θεραπευτική 
αγωγή. 

ι. Την εκπαίδευση με μέριμνα της υπηρεσίας στο εσω¬ 
τερικό ή το εξωτερικό (φοίτηση σε Ανώτατα Εκπαιδευ¬ 
τικά Ιδρύματα, μεταπτυχιακά προγράμματα, εξειδικευ- 
μένες κατά Κλάδο εκπαιδεύσεις). 

3. Οι μεταθέσεις στελεχών στην Προεδρία της Δημο¬ 
κρατίας και στα Στρατιωτικά Γραφεία (ΣΓ) του Πρω¬ 
θυπουργού, του Υπουργού και των Αναπληρωτών ή 
Υφυπουργών Εθνικής Αμυνας, στην Εθνική Υπηρεσία 
Πληροφοριών (ΕΥΠ), στις Διευθύνσεις ή Υπηρεσίες που 
υπάγονται στο Υπουργείο Εθνικής Αμυνας καθώς και οι 
μεταθέσεις σε θέσεις Διευθυντών και Υπασπιστών στα 
Επιτελικά Γ ραφεία Αρχηγών (ΕΓ Α) των Κλάδων και του 
ΓΕΕΘΑ, εξαιρούνται του συστήματος των κριτηρίων. 

4. Στον τόπο προτίμησής τους, υπηρετούν στελέχη 
που έχουν σύζυγο ή επιμελούνται τέκνο με αναπηρία 
άνω του 67%. 

5. Το ανίατο ή το δυσίατο του νοσήματος και ο κα¬ 
θορισμός του ποσοστού αναπηρίας αποδεικνύεται με 
πρόσφατη ιατρική γνωμάτευση των οικείων κατά κλά¬ 
δο υγειονομικών επιτροπών των ενόπλων δυνάμεων ή 
των οικείων πρωτοβάθμιων υγειονομικών επιτροπών ή 
με γνωμάτευση του διευθυντή κλινικής νοσηλευτικού 
ιδρύματος του ν.δ 2592/1953 (ΦΕΚ Α'254) ή άλλων νο¬ 
σηλευτικών ιδρυμάτων που αποτελούν νομικά πρόσωπα 
δημοσίου δικαίου. 

6. Σε περίπτωση δήλωσης του ίδιου τόπου προτίμη¬ 
σης από περισσότερα του ενός στελέχη και εφόσον 
απαιτείται κάλυψη κενής οργανικής θέσης στον τόπο 
αυτό, επιλέγεται κατ’ αρχάς το στέλεχος που συγκε¬ 
ντρώνει τα περισσότερα μόρια. Σε περίπτωση που 
απαιτηθεί μετακίνηση στελεχών σε τόπο μη προτίμη¬ 
σής τους, επιλέγονται για μετακίνηση κατ’ αρχάς τα 
στελέχη που συγκεντρώνουν τα λιγότερα μόρια. Στις 
παραπάνω περιπτώσεις είναι δυνατό να αποφασιστεί 
διαφορετικά, κατόπιν πλήρους, εμπεριστατωμένης και 
ειδικά αιτιολογημένης γνώμης του αρμοδίου Συμβου¬ 
λίου Μεταθέσεων. 

7. Η υλοποίηση των μεταθέσεων στελεχών που υπο¬ 
βάλλουν αίτηση παραιτήσεως ή αποστρατείας ανα¬ 
στέλλεται. Τ α στελέχη αυτά παραμένουν στη φρουρά 
που υπηρετούν ή τοποθετούνται σε άλλη θέση εντός 
της ίδιας φρουράς, εφόσον η τοποθέτηση αυτή δε συ¬ 
νεπάγεται οικονομικό κόστος. 

Άρθρο 3 

Κριτήρια Μεταθέσεων Εξωτερικού 

Για την πλήρωση των θέσεων εξωτερικού λαμβάνονται 
υπόψη οι προϋποθέσεις και οι περιορισμοί του άρθρου 
2 και επιπλέον τα ακόλουθα κριτήρια: 

α. Πλήρωση των τυπικών και ουσιαστικών προσόντων, 
όπως καθορίζονται στα αντίστοιχα έντυπα ανάλυσης 
καθηκόντων και περιγραφής της θέσης. 

β. Να έχει παρέλθει χρονικό διάστημα τουλάχιστον 
τεσσάρων (4) ετών από τον επαναπατρισμό του στελέ¬ 
χους λόγω προηγούμενης μετάθεσής του στο εξωτερικό 
ή στην Κύπρο, για διάστημα πλέον του (1) ενός έτους, 
με την επιφύλαξη ειδικότερων διατάξεων της παρούσας 
απόφασης. 

γ. Να μην έχει συμπληρώσει συνολικά δεκαοκτώ (18) 
μήνες εκπαίδευσης ή μετάθεσης-απόσπασης στο εξω¬ 
τερικό την τελευταία τετραετία. 

δ. Ο χρόνος συμμετοχής σε Επιχειρήσεις Υποστήριξης 
Ειρήνης (ΕΥΕ) λογίζεται στη συνολική διάρκεια παραμο¬ 
νής στο εξωτερικό, μόνο στην περίπτωση εθελοντικής 
τοποθέτησης κατόπιν αναφοράς. 

ε. Ο χρόνος συμμετοχής σε εκπαίδευση στο εξωτερικό 
λογίζεται στη συνολική διάρκεια παραμονής στο εξω¬ 
τερικό, εφόσον η εκπαίδευση έχει συνεχόμενη διάρκεια 
μεγαλύτερη των τριών (3) μηνών. 

στ. Η συνολική διάρκεια παραμονής στο εξωτερικό 
(εκπαίδευση, τοποθέτηση-μετάθεση-απόσπαση) δεν 
μπορεί να υπερβαίνει τα έξι (6) έτη. 

ζ. Τα Συμβούλια Μεταθέσεων δε λαμβάνουν υπόψη 
τους περιορισμούς των παραγράφων β και ε του παρό¬ 
ντος άρθρου σε περίπτωση αδυναμίας επιλογής προ¬ 
σωπικού που πληροί τις απαιτούμενες προϋποθέσεις 
κάλυψης της θέσης. 

η. Γλωσσική επάρκεια όπως αυτή καθορίζεται από το 
ΠΔ 50/2001 (ΦΕΚ Α'39) και συγκεκριμένα: 

(1) Γ ια τις θέσεις Στρατιωτικών Αντιπροσωπειών στο 
ΝΑΤΟ - ΕΕ και αναπληρωτών αυτών, καθώς και λοιπών 
Διεθνών Οργανισμών, γνώση αγγλικής γλώσσας σε επί¬ 
πεδο τουλάχιστον κατηγορίας «Πολύ Καλή» ή γνώση της 
αγγλικής και γαλλικής γλώσσας σωρευτικά σε επίπεδο 
τουλάχιστον κατηγορίας «Καλή». 

(2) Γ ια τις θέσεις Ακολούθων Αμυνας (ΑΚΑΜ) και Στρα¬ 
τιωτικών - Ναυτικών - Αεροπορικών Ακολούθων (ΣΝΑΑ), 
όταν η αγγλική γλώσσα είναι η επίσημη γλώσσα του 
κράτους διαπίστευσης, αγγλομάθεια τουλάχιστον κατη¬ 
γορίας «Πολύ Καλή». Όταν η αγγλική γλώσσα δεν είναι 
επίσημη γλώσσα της χώρας διαπίστευσης το επίπεδο 
αγγλομάθειας είναι δυνατόν να είναι και μικρότερης 
κατηγορίας εφόσον το στέλεχος έχει χαρακτηρισθεί 
ως γλωσσομαθής (τουλάχιστον κατηγορίας «Μέτρια») 
της χώρας που θα διαπιστευθεί. 

(3) Κατηγορίας τουλάχιστον «Καλή» για τις λοιπές 
θέσεις, πλην νήσου Κύπρου. 

(4) Το επίπεδο γλωσσομάθειας των θέσεων στα Στρα¬ 
τιωτικά Επιτελεία ΝΑΤΟ-ΕΕ, Συμμαχικά Στρατηγεία και 
στις ΕΥΕ καθορίζεται στο ισχύον έντυπο ανάλυσης κα¬ 
θηκόντων και περιγραφής θέσης, όπως αναλύεται στην 
αντίστοιχη συμφωνία τυποποίησης (5ΤΑΝΑΘ). Το εν 
λόγω επίπεδο γλωσσομάθειας, όπου αυτό απαιτείται, 
πρέπει να αναγράφεται στην εκάστοτε προκήρυξη θέ¬ 
σεων των ΓΕ. 

θ. Στελέχη που έχουν καταδικαστεί αμετάκλητα για 
τα αδικήματα του δευτέρου εδαφίου της παραγράφου 5 


του άρθρου 22 του Ν.3883/2010 (ΦΕΚ Α'167) ή τους έχει 
επιβληθεί καταστατική ποινή ή εκκρεμεί παραπομπή 
τους ενώπιον Πειθαρχικών Συμβουλίων δεν μετατίθενται 
στο εξωτερικό. 

ι. Οι Αξιωματικοί να έχουν προαχθεί τουλάχιστον κατ’ 
εκλογή στον κατεχόμενο βαθμό. 

ια. Οι Ανθυπασπιστές, Μόνιμοι Υπαξιωματικοί, ΕΜΘ και 
μονιμοποιηθέντες ΕΠΟΠ να έχουν βαθμολογίες (γενική 
εντύπωση) επιπέδου «Λίαν Καλώς» και άνω. 

ιβ. Τα προς επιλογή στελέχη να είναι υγιή, όπως καθο¬ 
ρίζεται στο Προεδρικό Διάταγμα 133/2002 (ΦΕΚ Α'109), 
και να μην έχουν μεταπέσει στις ειδικές καταστάσεις 
των άρθρων 14,14α, 15 και 16 του ΝΔ1400/73 (ΦΕΚ Α'114). 

ιγ. Πλέον των ανωτέρω, συνεκτιμώνται τα εξής: 

(1) Η γνώση της επίσημης γλώσσας ή τοπικής διαλέ¬ 
κτου και άλλων ξένων γλωσσών, οι οποίες να έχουν 
καταχωρηθεί στον ατομικό φάκελο των προς επιλογή 
στελεχών. 

(2) Η προηγούμενη εμπειρία ένεκα της υπηρεσίας του 
στελέχους σε ανάλογες θέσεις εσωτερικού. 

Αρθρο 4 

Συνυπηρέτηση Συζύγων- 
Τοποθέτηση Μετά από Αδεια Κυήσεως 

1. Υπό την επιφύλαξη της διάταξης του άρθρου 5 παρ. 6 
του νόμου 3883/2010 (ΦΕΚ ΑΊ67), η συνυπηρέτηση με 
σύζυγο του στελέχους των ΕΔ εφόσον είναι Αξιωματικός, 
Ανθυπασπιστής ή Υπαξιωματικός, ΕΜΘ και μονιμοποιη¬ 
θείς ΕΠΟΠ, είναι υποχρεωτική για την Υπηρεσία, εφόσον 
συντρέχουν αθροιστικά οι παρακάτω προϋποθέσεις: 

α. Το επιθυμούν τα στελέχη. Η επιθυμία αυτή πιστο¬ 
ποιείται με την υποβολή σχετικής αναφοράς και από 
τους δύο (2) συζύγους. 

β. Προβλέπεται κατ’ αρχάς από τους Πίνακες Οργά¬ 
νωσης & Υλικού (ΠΟΥ) θέση αντιστοίχου βαθμού και 
ειδικότητας, όταν η συνυπηρέτηση υλοποιείται στο εσω¬ 
τερικό. Σε αντίθετη περίπτωση θα υλοποιείται, είτε σε 
οργανική θέση του Κλάδου τους, είτε σε θέση πέραν 
των προβλεπομένων, ανεξαρτήτως Κλάδου. 

γ. Δεν έχουν υποστεί τα ενδιαφερόμενο στελέχη ειδι¬ 
κή εκπαίδευση στο εσωτερικό ή το εξωτερικό, συνεπεία 
της οποίας υπηρετούν σε συγκεκριμένη θέση και από τη 
μετακίνηση αυτή βλάπτεται το υπηρεσιακό συμφέρον 
με τη μη αξιοποίηση - απόδοση των γνώσεών τους που 
αποκτήθηκαν από την εκπαίδευση. 

δ. Δεν υφίσταται υποχρέωση υπηρέτησης του στελέ¬ 
χους σε συγκεκριμένη Μονάδα ή Υπηρεσία για συμπλή¬ 
ρωση χρόνου διοίκησης ή ειδικής υπηρεσίας κατά τη 
δεδομένη χρονική περίοδο. 

ε. Ως τόπος συνυπηρέτησης νοείται Μονάδα ή Υπη¬ 
ρεσία των Ενόπλων Δυνάμεων, που εδρεύει κατ’ αρχάς 
σε ίδια περιφερειακή ενότητα και όπου αυτό δεν είναι 
εφικτό σε όμορη περιφερειακή ενότητα. Κατ’ εξαίρεση 
για τις νήσους, πλην Κρήτης, ως τόπος συνυπηρέτησης 
νοείται Μονάδα ή Υπηρεσία των Ενόπλων Δυνάμεων 
που εδρεύει στην ίδια νήσο. 

2. Σε περίπτωση λύσης του γάμου, η συνυπηρέτηση 
είναι υποχρεωτική για την Υπηρεσία, εφόσον το επι¬ 
θυμούν και τα δύο (2) στελέχη και από τον γάμο που 
λύθηκε υπάρχουν ανήλικα τέκνα. Στην περίπτωση αυτή 
απαιτείται σχετική αναφορά και των δύο (2) στελεχών. 

3. Οι γυναίκες στελέχη των ΕΔ που επιστρέφουν από 
άδεια κύησης - τοκετού, τοποθετούνται στον τόπο 

προτίμησής τους, εφόσον υπάρχει κενή οργανική θέση 
σύμφωνα με τους ΠΟΥ του οικείου Κλάδου, άλλως σε 
όμορη περιφερειακή ενότητα, όπου και δύνανται να πα¬ 
ραμείνουν για πέντε (5) έτη, εφόσον το επιθυμούν, υπό 
την επιφύλαξη της διάταξης του άρθρου 5 § 1 α (γ) του 
νόμου 3883/2010 (ΦΕΚ Α'167), που αφορά στην απόκτηση 
των απαιτουμένων προσόντων για την υπηρεσιακή τους 
εξέλιξη. Εάν επιθυμούν να τοποθετηθούν σε διαφορετική 
φρουρά από αυτή που υπηρετεί ο στρατιωτικός σύζυγός 
τους, αυτός δεν έχει δικαίωμα μετάθεσης στη φρουρά 
αυτή προ της παρέλευσης δύο (2) ετών, εκτός αν το 
επιβάλλουν σοβαροί λόγοι υγείας. 

4. Οι συνυπηρετούντες σύζυγοι στρατιωτικοί τοπο¬ 
θετούνται, εφ’ όσον αυτό είναι εφικτό, σε θέσεις που 
δεν έχουν μεταξύ τους σχέση διοικητικής εξάρτησης. 

5. Σε κάθε περίπτωση αιτήματος στελέχους για συ- 
νυπηρέτηση κατά τις διατάξεις των προηγουμένων 
παραγράφων, τα αρμόδια κατά Κλάδο συμβούλια υπο- 
χρεούνται σε άμεση συνεργασία με σκοπό την κατά 
το δυνατόν ικανοποίηση του αιτήματος των ενδιαφε¬ 
ρομένων στελεχών. Για την εξέταση κάθε αιτήματος 
συνυπηρέτησης τα οικεία ΓΕ και κατά περίπτωση αρ¬ 
μόδιες Διευθύνσεις του Υπουργείου Εθνικής Άμυνας 
υποχρεούνται να συνεννοούνται και να συνεργάζονται 
με όλες τις αρμόδιες υπηρεσίες και φορείς. Με απόφαση 
του Αρχηγού του Γενικού Επιτελείου Εθνικής Άμυνας 
συγκροτείται την 1η Νοεμβρίου εκάστου έτους Διακλα- 
δική Επιτροπή Συνυπηρετήσεων, για το συντονισμό των 
αρμοδίων κατά Κλάδο συμβουλίων μεταθέσεων. 

Άρθρο 5 

Αμοιβαία Μετάθεση Στελεχών 

1. Είναι δυνατή η αμοιβαία μετάθεση ή αμοιβαία αλ¬ 
λαγή μετάθεσης στελεχών, υπό τις εξής προϋποθέσεις: 

α. Υποβολή αναφοράς από τα ενδιαφερόμενο στε¬ 
λέχη ότι επιθυμούν την αμοιβαία μετάθεση ή αμοιβαία 
αλλαγή μετάθεσής τους, στην οποία θα αναφέρονται 
και οι λόγοι. 

β. Οι υπηρεσιακές ανάγκες εξυπηρετούνται ή δεν 
βλάπτονται. 

γ. Πληρούνται οι προϋποθέσεις και συνηγορούν τα 
κριτήρια μεταθέσεων. 

2. Οι αναφορές υποβάλλονται ιεραρχικά, με τη γνώμη 
κάθε κλιμακίου, στην αρμόδια Διεύθυνση του ΓΕ, η οποία 
εισάγει το θέμα στο αρμόδιο Συμβούλιο Μεταθέσεων. 

3. Τα έξοδα των αμοιβαίως μετακινουμένων Στρατι¬ 
ωτικών βαρύνουν αποκλειστικά και μόνον τους μετα¬ 
τιθέμενους και γίνεται περί αυτού σχετική μνεία στη 
διαταγή, ως επίσης και ότι μετατίθενται αμοιβαία κα¬ 
τόπιν αίτησής τους. 

Άρθρο 6 

Τοποθετήσεις - Μεταθέσεις Ανακαλούμενων 
στην Ενεργό Υπηρεσία 
εκ της Αποστρατείας Μονίμων Αξιωματικών 

1. Οι Αξιωματικοί που ανακαλούνται στην ενέργεια 
σύμφωνα με το άρθρο 38 του Ν. 3883/2010 (ΦΕΚ ΑΊ67), 
μετατίθενται όπως παρακάτω: 

α. Σε Υπηρεσίες - Μονάδες και λοιπούς φορείς, που 
υπάγονται ή εποπτεύονται από τα ΓΕ των Κλάδων, σε 
ανάλογες με το βαθμό τους θέσεις, για κάλυψη υπηρε¬ 
σιακών αναγκών. Επίσης σε θέσεις Πολιτικής Άμυνας - 


Πολιτικού Σχεδίασμά Εκτάκτου Ανάγκης (ΠΑΜ-ΠΣΕΑ) 
των φορέων της τοπικής αυτοδιοίκησης, σύμφωνα με 
τις εκάστοτε ισχύουσες διατάξεις. 

β. Δεν μετατίθενται σε θέση Διευθυντή Όπλου ή Σώ¬ 
ματος ή σε θέση ευθύνης ή σε θέση Διοικητή επιχει¬ 
ρησιακής μονάδας. 

γ. Δεν μετατίθενται σε θέσεις εξωτερικού. 

2. Κατά το σχεδίασμά των μεταθέσεων των Μονίμων 
εξ Εφέδρων Αξιωματικών, πέραν των ανωτέρω ανα- 
φερόμενων περιορισμών, εφαρμόζονται τα κριτήρια 
μεταθέσεων του Ν. 3883/2010 (ΦΕΚ Α'167), όπως αυτά 
επιμέρους εξειδικεύονται στην παρούσα απόφαση. 

Αρθρο 7 

Αποσπάσεις - Διαθέσεις 

1. Τα στελέχη των ΕΔ αποσπώνται βάσει των υπηρε¬ 
σιακών και των κοινωνικών κριτηρίων του άρθρου 5 του 
νόμου 3883/2010 (ΦΕΚ ΑΊ67). Ο περιορισμός του δεύτε¬ 
ρου εδαφίου της περίπτωσης 1α(2)(α) του ίδιου άρθρου 
δεν ισχύει και δεν λαμβάνεται υπόψη στο σχεδίασμά των 
αποσπάσεων, η διοίκηση όμως οφείλει να επιλέγει κατ’ 
αρχάς μεταξύ των στελεχών που δεν υπάγονται στις εν 
λόγω κατηγορίες. Στελέχη των ΕΔ δεν επιτρέπεται να 
αποσπώνται προ της παρέλευσης ενός (1) έτους από την 
ημερομηνία λήξης της προηγούμενης απόσπασής τους. 

2. Διάθεση είναι η προσωρινή μετακίνηση στελεχών 
των ΕΔ για κάλυψη επιτακτικών υπηρεσιακών αναγκών 
που άπτονται της επιχειρησιακής διαθεσιμότητας και 
μαχητικής ικανότητας στρατιωτικών μονάδων. Για τις 
διαθέσεις δεν λαμβάνονται υπόψη τα κριτήρια του άρ¬ 
θρου 5 του νόμου 3883/2010 (ΦΕΚ Α'167). Η διάρκεια των 
διαθέσεων δεν μπορεί να υπερβαίνει χρονικό διάστημα 
τριάντα (30) ημερών, μετά τη λήξη του οποίου αυτές 
παύουν αυτοδικαίως και τα στελέχη επιστρέφουν στη 
μονάδα από την οποία διατέθηκαν. Κατά των διατα¬ 
γών διαθέσεων τα στελέχη δεν έχουν δικαίωμα ενδι- 
κοφανούς προσφυγής του άρθρου 8 παρ. 2 του νόμου 
3883/2010 (ΦΕΚ Α'167). 

3. Η αρμοδιότητα αποσπάσεων και διαθέσεων μεταβι¬ 
βάζεται στους Αρχηγούς των ΓΕ, οι οποίοι έχουν δικαί¬ 
ωμα περαιτέρω μεταβίβασής της συνολικά ή εν μέρει 
και κατά κατηγορία στελεχών σε κατώτερα κλιμάκια 
διοίκησης. 

Αρθρο 8 

Αναστολή Κριτηρίων 

Ο Υπουργός Εθνικής Αμυνας μπορεί με απόφασή του 
να αναστέλλει τα κριτήρια μεταθέσεων σε περίπτωση 
πολέμου, επιστράτευσης, εξαιτίας εξωτερικών κινδύνων 
ή άμεσης απειλής της εθνικής ασφάλειας, καθώς και 
αν εκδηλωθεί ένοπλο κίνημα για την ανατροπή του 
δημοκρατικού πολιτεύματος. 

Αρθρο 9 

Μεταβίβαση Αρμοδιοτήτων 

Η αρμοδιότητα μεταθέσεων κατωτέρων Αξιωματικών, 
Ανθυπασπιστών, Μονίμων και Εθελοντών Υπαξιωματι- 
κών, Εθελοντών Μακράς Θητείας (ΕΜΘ) και μονιμοποι- 
ηθέντων Επαγγελματιών Οπλιτών μεταβιβάζεται στους 
Αρχηγούς των ΓΕ, οι οποίοι έχουν δικαίωμα περαιτέρω 
μεταβίβασής της, γενικά ή εν μέρει και κατά κατηγορία 
στελεχών, σε κατώτερα κλιμάκια διοίκησης. 

Άρθρο 10 

Δήλωση Τόπου Προτίμησης 

Η δήλωση του τόπου προτίμησης: 

α. Υποβάλλεται σε έντυπη ή ηλεκτρονική μορφή μέ¬ 
χρι την 30ή Σεπτεμβρίου εκάστου έτους, στην αρμόδια 
Διεύθυνση του οικείου Κλάδου του ΓΕ. Σε περίπτωση 
που δεν υπάρχουν μεταβολές ισχύει η τελευταία υπο- 
βληθείσα δήλωση τόπου προτίμησης και δεν απαιτείται 
η κατ’ έτος επανυποβολή της. 

β. Περιλαμβάνει τουλάχιστον τα παρακάτω: 

(1) Στοιχεία ταυτότητας και υπηρεσιακά στοιχεία του 
στελέχους. 

(2) Στοιχεία της οικογενειακής του κατάστασης και 
στοιχεία συναρτώμενα με τα κοινωνικά κριτήρια. Συνυ¬ 
ποβάλλονται, κατά περίπτωση, τα απαιτούμενα από το 
νόμο δικαιολογητικά κοινωνικών κριτηρίων. 

(3) Την επιθυμία μετάθεσης σε θέσεις Εσωτερικού ή 
Εξωτερικού. 

(4) Τους τόπους προτίμησης των στελεχών, όπως 
αυτοί καθορίζονται στην παρ. 1 (ιε) του άρθρου 1 του 
Ν.3883/2010 (ΦΕΚ ΑΊ67/2010). Πρέπει να δηλώνεται του¬ 
λάχιστον ένας (1) τόπος προτίμησης. Μπορούν να δηλω¬ 
θούν και περισσότεροι τόποι προτίμησης και στην περί¬ 
πτωση αυτή ο πλέον επιθυμητός να δηλώνεται πρώτος. 

(5) Τις θέσεις επιχειρησιακής αξιοποίησης που επιθυ¬ 
μεί να μετατεθεί το στέλεχος. 

(6) Την επιθυμία συνυπηρέτησης. 

(7) Οποιαδήποτε άλλα στοιχεία επιθυμεί να αναφέ¬ 
ρει το στέλεχος επισυνάπτοντας και άλλη προσωπική 
αναφορά του. 

Άρθρο 11 

Συγκρότηση Συμβουλίων Μεταθέσεων 

1. Στον κάθε Κλάδο των ΕΔ συγκροτούνται Συμβούλια 
Μεταθέσεων, τα οποία γνωμοδοτούν επί των τοποθε¬ 
τήσεων - μεταθέσεων - αποσπάσεων των στελεχών 
των ΕΔ. Από τις υπόψη γνωμοδοτήσεις προκύπτουν οι 
πίνακες των προς μετάθεση στελεχών. 

2. Τα Συμβούλια συγκαλούνται με διαταγή του Προ¬ 
έδρου τους. Στα Συμβούλια δικαίωμα ψήφου έχουν ο 
πρόεδρος, τα μέλη και ο εισηγητής. Δεν έχουν δικαίωμα 
ψήφου οι εκτελούντες χρέη γραμματέα. 

3. Οι αποφάσεις των συμβουλίων λαμβάνονται πλει¬ 
οψηφικά, ενώ σε περίπτωση ισοψηφίας υπερισχύει η 
ψήφος του προέδρου. 

4. Οι Γραμματείες των Συμβουλίων μεριμνούν για τη 
συγκέντρωση και τη διάθεση των στοιχείων που κρίνο- 
νται απαραίτητα για την διαμόρφωση των γνωμοδοτή¬ 
σεων των Συμβουλίων. 

5. Οι εισηγητές κατά τη συνεδρίαση θέτουν υπόψη των 
Συμβουλίων λεπτομερή στοιχεία, που αφορούν στους 
κρινομένους προς μετάθεση. 

6. Για κάθε σύσκεψη των Συμβουλίων τηρούνται πρα¬ 
κτικά, που υπογράφονται από όλους τους συμμετέχο- 
ντες και στα οποία αναφέρεται υποχρεωτικά η αιτιο¬ 
λογία της απόφασης, ενώ καταγράφονται υποχρεωτικά 
τα μειοψηφούντα μέλη και οι απόψεις τους. 

Άρθρο 12 

Διαδικασία Προσφυγής - Προθεσμίες 

1. Η απόφαση μετάθεσης κοινοποιείται στον ενδιαφε¬ 
ρόμενο αμελλητί και με κάθε πρόσφορο μέσο. 


2. Ως ημερομηνία κοινοποίησης θεωρείται η ημερο¬ 
μηνία εισόδου στη Μονάδα της απόφασης μετάθεσης, 
οπότε και η Μονάδα οφείλει να ενημερώσει τους ενδι¬ 
αφερομένους αυθημερόν. Σε περίπτωση που αυτό δεν 
είναι εφικτό, τότε επιδιώκεται η ενημέρωση κατά το 
δυνατόν συντομότερο χρονικό διάστημα και οι λόγοι 
της καθυστέρησης αναφέρονται άμεσα στην αρμόδια 
Διεύθυνση των οικείων ΓΕ. 

3. Με την κοινοποίηση της απόφασης μετάθεσης η 
διοίκηση οφείλει να ενημερώνει ενυπογράφως τον ενδι¬ 
αφερόμενο για το δικαίωμα άσκησης της ενδικοφανούς 
προσφυγής του άρθρου 8§2 του νόμου 3883/2010 (ΦΕΚ 
ΑΊ67) και τη σχετική προθεσμία. Δικαίωμα διοικητικής 
προσφυγής έχουν και τα στελέχη τα οποία δεν έχουν 
περιληφθεί στους πίνακες των μετατιθέμενων ενώ 
έχουν αιτηθεί μεταθέσεως. 

4. Μετά την άπρακτη παρέλευση της προθεσμίας των 
πέντε (5) ημερών για την άσκηση ενδικοφανούς προ¬ 
σφυγής κατά της απόφασης μετάθεσης, οι πίνακες του 
προς μετάθεση προσωπικού προωθούνται για κύρωση 
αρμοδίως 

Άρθρο 13 

Συμβούλια Μεταθέσεων Στρατού Ξηρός (ΣΞ) 

Καθορίζονται τα παρακάτω συμβούλια για το ΣΞ: 
α. Το Συμβούλιο Μεταθέσεων Ανωτάτων (ΣΜΑΝ): 

(1) Το εν λόγω συμβούλιο αποτελείται από: 

(α) Τον Αρχηγό Γ ενικού Επιτελείου Στρατού (ΓΕΣ) ως 
Πρόεδρο. 

(β) Τον Α' Υπαρχηγό ΓΕΣ. 

(γ) Τον Β' Υπαρχηγό ΓΕΣ. 

(δ) Το Διοικητή της Ανώτατης Στρατιωτικής Διοίκησης 
Υποστήριξης Στρατού (ΑΣΔΥΣ). 

(ε) Το Διοικητή της Ανώτατης Στρατιωτικής Διοίκησης 
Εσωτερικού και Νήσων (ΑΣΔΕΝ). 

(στ) Τον αρχαιότερο Αντιστράτηγο που υπηρετεί στο 
ΓΕΕΘΑ ή σε Υπηρεσίες του κατά περίπτωση. 

(ζ) Το Διευθυντή Όπλου - Σώματος, ο οποίος συμμετέ¬ 
χει στη σύνθεση μόνον για τις μεταθέσεις ανωτέρων - 
κατωτέρων αξιωματικών σε θέσεις ευθύνης αντιστοίχου 
Όπλου - Σώματος. 

(η) Το Διευθυντή της Διεύθυνσης Μονίμου Στρατιω¬ 
τικού Προσωπικού (ΔΙΜΣΠΡΟ) του ΓΕΣ, που συμμετέχει 
στη σύνθεση μόνον για τις μεταθέσεις εξωτερικού, ως 
μέλη. 

(2) Στην αρμοδιότητα του ΣΜΑΝ υπάγονται: 

(α) η γνωμοδότηση επί των μεταθέσεων των Ανώτα¬ 
των Αξιωματικών Στρατού Ξηρός, οι οποίες δεν απο- 
φασίζονται από το Κυβερνητικό Συμβούλιο Εξωτερικών 
και Αμυνας (ΚΥΣΕΑ). 

(β) η γνωμοδότηση για τις μεταθέσεις των Ανωτέ¬ 
ρων - Κατωτέρων Αξιωματικών του Στρατού Ξηρός σε 
θέσεις ευθύνης. 

(γ) η γνωμοδότηση για τις μεταθέσεις εξωτερικού, του 
συνόλου του στρατιωτικού προσωπικού. 

(3) Ως εισηγητής στο ΣΜΑΝ ορίζεται: 

(α) το νεότερο μέλος του Συμβουλίου για τις μεταθέ¬ 
σεις των Υποστρατήγων και των Ταξιάρχων. 

(β) ο Διευθυντής Όπλου - Σώματος του ΓΕΣ για τις 
μεταθέσεις Ανωτέρων- Κατωτέρων Αξιωματικών αντι¬ 
στοίχου Όπλου - Σώματος σε θέσεις ευθύνης. 

(γ) Ο Διευθυντής ΓΕΣ/ΔΙΜΣΠΡΟ για τις μεταθέσεις 
εξωτερικού του συνόλου του στρατιωτικού προσωπικού. 

(4) Το ΣΜΑΝ συνεδριάζει σε απαρτία, παρόντων των 
4/6 ή 5/7 των μελών του. 

(5) Γραμματέας, υπεύθυνος για την τήρηση των πρα¬ 
κτικών, ορίζεται ο Γ ραμματέας του Ανώτατου Στρατι¬ 
ωτικού Συμβουλίου (ΑΣΣ). 

β. Συμβούλιο Μεταθέσεων Ανωτέρων - Κατωτέρων 
Αξιωματικών Όπλων (ΣΜΑΚΟ). 

(1) Το εν λόγω συμβούλιο αποτελείται από: 

(α) Το Διευθυντή Β' Κλάδου ΓΕΣ, ως πρόεδρο. 

(β) Το Διευθυντή ΔΙΜΣΠΡΟ/ΓΕΣ, 

(γ) Τους Υποδιευθυντές Διευθύνσεων Όπλων του ΓΕΣ, 
ως μέλη. 

(δ) Τον Τμηματάρχη ΓΕΣ/ΔΙΜΣΠΡΟ/3 για τις γενικές 
θέσεις και τους Τμηματάρχες των 1ων Γραφείων /Δι¬ 
ευθύνσεων Όπλων του ΓΕΣ για τις θέσεις κάθε Όπλου 
αντίστοιχα, ως εισηγητές και μέλη. 

(2) Αρμοδιότητα του ΣΜΑΚΟ είναι η γνωμοδότηση επί 
των μεταθέσεων των ανωτέρων και κατωτέρων Αξιω¬ 
ματικών Όπλων του Στρατού Ξηρός, που τοποθετούνται 
σε θέσεις για τις οποίες δεν απαιτείται γνωμοδότηση 
από το ΣΜΑΝ. 

(3) Το Συμβούλιο βρίσκεται σε απαρτία παρόντων των 
2/3 των μελών του. 

(4) Γ ραμματέας, υπεύθυνος για την τήρηση των πρα¬ 
κτικών, ορίζεται κατάλληλος Ανώτερος Αξιωματικός, με 
διαταγή του Αρχηγού ΓΕΣ (Α/ΓΕΣ). 

γ. Συμβούλιο Μεταθέσεων Ανωτέρων - Κατωτέρων 
Αξιωματικών Σωμάτων (ΣΜΑΚΣ). 

(1) Το εν λόγω συμβούλιο αποτελείται από: 

(α) Το Διευθυντή Β' Κλάδου ΓΕΣ, ως πρόεδρο. 

(β) Το Διευθυντή ΔΙΜΣΠΡΟ/ΓΕΣ, 

(γ) Τους Υποδιευθυντές Διευθύνσεων Σωμάτων ΓΕΣ, 
ως μέλη. 

(δ) Τον Τμηματάρχη ΓΕΣ/ΔΙΜΣΠΡΟ/3 για τις γενικές 
θέσεις και τους Τμηματάρχες των 1ων Γ ραφείων /Διευ¬ 
θύνσεων Σωμάτων του ΓΕΣ για τις θέσεις κάθε Σώματος 
αντίστοιχα, ως εισηγητές και μέλη. 

(2) Αρμοδιότητα του ΣΜΑΚΣ είναι η γνωμοδότηση επί 
των μεταθέσεων των ανωτέρων και κατωτέρων Αξιωμα¬ 
τικών Σωμάτων του Στρατού Ξηρός, που τοποθετούνται 
σε θέσεις για τις οποίες δεν απαιτείται γνωμοδότηση 
από το ΣΜΑΝ. 

(3) Το Συμβούλιο βρίσκεται σε απαρτία παρόντων των 
2/3 των μελών του. 

(4) Γ ραμματέας, υπεύθυνος για την τήρηση των πρα¬ 
κτικών, ορίζεται κατάλληλος Ανώτερος Αξιωματικός, με 
διαταγή του Α/ΓΕΣ. 

δ. Συμβούλιο Μεταθέσεων Ανθυπασπιστών - Υπαξιω- 
ματικών (ΣΜΑΥ). 

(1) Το εν λόγω συμβούλιο αποτελείται από: 

(α) Το Διευθυντή ΓΕΣ/ΔΙΜΣΠΡΟ, ως πρόεδρο, 

(β) Τους Διευθυντές 1ων Γραφείων /Διευθύνσεων 
Όπλων-Σωμάτων(Ό-Σ)/ΓΕΣ, ως μέλη. 

(γ) Τους αντίστοιχους Τμηματάρχες του ΓΕΣ/ΔΙΜ- 
ΣΠΡΟ/3 και των Διευθύνσεων Ο-Σ/ΓΕΣ, ως εισηγητές 
και μέλη. 

(2) Αρμοδιότητα του ΣΜΑΥ είναι η γνωμοδότηση επί 
των μεταθέσεων των Ανθυπασπιστών - Υπαξιωματικών 
του Στρατού Ξηρός, που τοποθετούνται σε θέσεις για 
τις οποίες δεν απαιτείται γνωμοδότηση από το ΣΜΑΝ. 

(3) Το Συμβούλιο βρίσκεται σε απαρτία παρόντων των 
2/3 των μελών του. 


(4) Γ ραμματέας, υπεύθυνος για την τήρηση των πρα¬ 
κτικών, ορίζεται κατάλληλος Ανώτερος Αξιωματικός, με 
διαταγή του Α/ΓΕΣ. 

Αρθρο 14 

Συμβούλια Μεταθέσεων Πολεμικού Ναυτικού (ΠΝ) 

Καθορίζονται τα παρακάτω συμβούλια για το ΠΝ: 
α. Συμβούλιο Μεταθέσεων Ανώτατων Αξιωματικών 
(ΣΜΑΝ). 

(1) Το εν λόγω συμβούλιο αποτελείται από: 

(α) Τον Αρχηγό Γενικού Επιτελείου Ναυτικού (ΓΕΝ), 
ως Πρόεδρο. 

(β) Τον Αρχηγό Στόλου. 

(γ) Τον τρίτο σε αρχαιότητα Ανώτατο μάχιμο Αξιωμα¬ 
τικό που υπηρετεί σε οργανική θέση των ΕΔ. 

(δ) Τον αρχαιότερο εν ενεργεία Ανώτατο Μηχανικό 
Αξιωματικό που υπηρετεί στο ΠΝ. 

(ε) Τον Υπαρχηγό ΓΕΝ. 

(στ) Τον αρχαιότερο ανώτατο Αξιωματικό Οικονομικού 
ή Υγειονομικού, ο οποίος συμμετέχει στη σύνθεση μόνον 
για τις μεταθέσεις αξιωματικών αρμοδιότητας ΣΜΑΝ 
αντιστοίχων ειδικοτήτων. 

(ζ) Το Διευθυντή Διεύθυνσης Β' Κλάδου (ΔΚΒ) του 
ΓΕΝ, ως μέλη. 

(2) Αρμοδιότητα του ΣΜΑΝ είναι: 

(α) η γνωμοδότηση επί των μεταθέσεων των Ανώτα¬ 
των Αξιωματικών του ΠΝ, οι οποίες δεν αποφασίζονται 
από το ΚΥΣΕΑ. 

(β) η γνωμοδότηση για τις μεταθέσεις των Ανώτερων 
Αξιωματικών του ΠΝ σε επιχειρησιακές θέσεις υψηλής 
ευθύνης. Ως τέτοιες νοούνται οι θέσεις των Διοικητών 
Ομάδων Πλοίων, Διοικητών Ναυτικών Διοικήσεων-Υπη- 
ρεσιών, Κυβερνητών Πολεμικών Πλοίων, Διευθυντών 
Διευθύνσεων του ΓΕΝ και Διευθυντών Κλάδων του Αρ¬ 
χηγείου Στόλου (ΑΣ). 

(γ) η γνωμοδότηση για τις μεταθέσεις εξωτερικού, του 
συνόλου του στρατιωτικού προσωπικού. 

(3) Ως εισηγητής στο ΣΜΑΝ ορίζεται: 

(α) ο Αρχηγός ΓΕΝ για τις μεταθέσεις των Υποναυ¬ 
άρχων. 

(β) ο Υπαρχηγός ΓΕΝ για τις μεταθέσεις των Αρχι¬ 
πλοιάρχων. 

(γ) ο Διευθυντής ΔΚΒ του ΓΕΝ για τις μεταθέσεις των 
λοιπών στελεχών, που υπάγονται στην αρμοδιότητα 
του ΣΜΑΝ. 

(4) Το ΣΜΑΝ συνεδριάζει σε απαρτία, παρόντων των 
5/6 ή 6/7 των μελών του, κατά περίπτωση. 

(5) Γ ραμματέας, υπεύθυνος για την τήρηση των πρα¬ 
κτικών, ορίζεται ο Γ ραμματέας του Ανωτάτου Ναυτικού 
Συμβουλίου (ΑΝΣ). 

β. Συμβούλιο Μεταθέσεων Ανώτερων - Κατώτερων 
Αξιωματικών (ΣΜΑΚ). 

(1) Το εν λόγω Συμβούλιο αποτελείται από: 

(α) Τον Υπαρχηγό ΓΕΝ, ως Πρόεδρο. 

(β) Τον Διευθυντή ΔΚΒ του ΓΕΝ. 

(γ) Τους Διευθυντές Υγειονομικού, Δ' και Ε' Κλάδων 
ΓΕΝ, κατά περίπτωση, όταν πρόκειται για τη γνωμοδό¬ 
τηση μεταθέσεων Αξιωματικών Υγειονομικού, Μηχανι¬ 
κών και Οικονομικών, αντίστοιχα. 

(δ) Το Διευθυντή Διεύθυνσης Προσωπικού του ΓΕΝ 
(ΓΕΝ/Β3). 

(ε)Έναν (1) εκ των Τμηματαρχών Μεταθέσεων Μαχί¬ 
μων, Μηχανικών, Οικονομικών, Υγειονομικών και Αξίωμα- 

τικών Ειδικοτήτων, της Διεύθυνσης ΓΕΝ/Β3, ως εισηγητή, 
κατά περίπτωση, όταν πρόκειται για τη γνωμοδότηση 
μεταθέσεων στελεχών των αντίστοιχων ειδικοτήτων, 
ως μέλη. 

(2) Αρμοδιότητα του ΣΜΑΚ είναι η αιτιολογημένη 
γνωμοδότηση επί των μεταθέσεων των Ανώτερων και 
Κατώτερων Αξιωματικών του Πολεμικού Ναυτικού, πλην 
εκείνων που αποφασίζονται από το ΣΜΑΝ. 

(3) Το ΣΜΑΚ συνεδριάζει σε απαρτία παρόντων των 
3/4 ή 4/5 των μελών του, ανάλογα με τη σύνθεσή του. 

(4) Γραμματέας, υπεύθυνος για την τήρηση των πρα¬ 
κτικών, ορίζεται κατάλληλος Ανώτερος Αξιωματικός 
της Διεύθυνσης Β3 του ΓΕΝ, με διαταγή του Προέδρου 
του Συμβουλίου. 

γ. Συμβούλιο Μεταθέσεων Ανθυπασπιστών-Υπαξιω- 
ματικών (ΣΜΑΥ). 

(1) Το εν λόγω Συμβούλιο αποτελείται από: 

(α) Τον Διευθυντή ΔΚΒ του ΓΕΝ, ως Πρόεδρο. 

(β) Το Διευθυντή Διεύθυνσης Προσωπικού του ΓΕΝ 
(ΓΕΝ/Β3). 

(γ) Τον Τμηματάρχη Μεταθέσεων Μάχιμων Αξιωματι¬ 
κών του ΓΕΝ (ΓΕΝ/Β3-ΙΙ). 

(δ) Τον Τμηματάρχη Μεταθέσεων Μηχανικών Αξιωμα¬ 
τικών του ΓΕΝ (ΓΕΝ/Β3-ΙΙ), ως μέλη. 

(ε) Τον Τμηματάρχη Μεταθέσεων Ανθυπασπιστών - 
Υπαξιωματικών του ΓΕΝ (ΓΕΝ/Β3-ΙΝ/), ως εισηγητή και 
μέλος. 

(2) Αρμοδιότητα του ΣΜΑΥ είναι η γνωμοδότηση επί 
των μεταθέσεων των Ανθυπασπιστών - Υπαξιωματικών, 
που τοποθετούνται σε θέσεις για τις οποίες δεν απαι¬ 
τείται γνωμοδότηση από το ΣΜΑΝ. 

(3) Το ΣΜΑΥ συνεδριάζει σε απαρτία παρόντων των 
4/5 των μελών του. 

(4) Γ ραμματέας, υπεύθυνος για την τήρηση των πρα¬ 
κτικών, ορίζεται κατάλληλος Ανώτερος Αξιωματικός 
της Διεύθυνσης Β3 του ΓΕΝ, με διαταγή του Προέδρου 
του Συμβουλίου. 

Αρθρο 15 

Συμβούλια Μεταθέσεων Πολεμικής Αεροπορίας (ΠΑ) 

Καθορίζονται τα παρακάτω συμβούλια για την ΠΑ: 

α. Συμβούλιο Μεταθέσεων Ανωτάτων (ΣΜΑΝ) 

(1) Το Συμβούλιο Μεταθέσεων Ανωτάτων (ΣΜΑΝ) απο- 
τελείται από: 

(α) τον Αρχηγό του Γενικού Επιτελείου Αεροπορίας 
(ΓΕΑ) ως Πρόεδρο, 

(β) τον Αρχηγό του Αρχηγείου Τακτικής Αεροπορίας 
(ΑΤΑ), 

(γ) τους δύο (2) επόμενους αρχαιότερους μόνιμους εν 
ενεργεία Ιπτάμενους Αξιωματικούς που Υπηρετούν σε 
οργανικές θέσεις των ΕΔ, 

(δ) τον Αρχαιότερο μόνιμο εν ενεργεία Ανώτατο Μη¬ 
χανικό Αξιωματικό που υπηρετεί σε οργανική θέση 
των ΕΔ. 

(ε) τον αρχαιότερο Αξιωματικό Αεράμυνας ή Σωμάτων 
εκάστης ειδικότητας, ο οποίος συμμετέχει στη σύνθεση 
μόνον για τις μεταθέσεις αξιωματικών αρμοδιότητας 
ΣΜΑΝ αντιστοίχων ειδικοτήτων, ως μέλη. 

(στ) το Διευθυντή Διεύθυνσης Β' Κλάδου (ΔΒΚ) του ΓΕΑ. 

(2) Αρμοδιότητα του ΣΜΑΝ είναι: 

(α) η γνωμοδότηση επί των μεταθέσεων των ανω¬ 
τάτων Αξιωματικών της Πολεμικής Αεροπορίας εκτός 
αυτών που είναι αρμοδιότητας ΚΥΣΕΑ. 


(β) η γνωμοδότηση επί των μεταθέσεων Ανωτέρων 
και Κατωτέρων Αξιωματικών της ΠΑ σε θέσεις Υψηλής 
Ευθύνης. 

(γ) η γνωμοδότηση για τις μεταθέσεις εξωτερικού, του 
συνόλου του στρατιωτικού προσωπικού. 

(3) Το ΣΜΑΝ ευρίσκεται σε απαρτία παρόντων των 
5/6 ή 6/7 των μελών του Συμβουλίου, κατά περίπτωση. 

(4) Ως εισηγητής ορίζεται ο Διευθυντής ΔΒΚ. 

(5) Καθήκοντα Γ ραμματέα εκτελεί ο Γ ραμματέας του 
Ανωτάτου Αεροπορικού Συμβουλίου (ΑΑΣ). 

β. Συμβούλιο Μεταθέσεων Ανωτέρων-Κατωτέρων Αξι¬ 
ωματικών (ΣΜΑΚ). 

(1) Το Συμβούλιο Μεταθέσεων Ανωτέρων Κατωτέρων 
(ΣΜΑΚ) αποτελείται από: 

(α) Τον Υπαρχηγό ΓΕΑ ως Πρόεδρο, 

(β) το Διευθυντή Κλάδου Προσωπικού (ΔΒΚ) του ΓΕΑ, 
(γ) το Διευθυντή Διεύθυνσης Στρατιωτικού Προσω¬ 
πικού του ΓΕΑ, 

(δ) τον αμέσως νεότερο από τους ανωτέρω, υπηρε¬ 
τούντο αξιωματικό της ειδικότητας του αξιωματικού 
που κρίνεται για μετάθεση, 

(ε) τον Τμηματάρχη Σχεδιασμού Μεταθέσεων Στρα¬ 
τιωτικού Προσωπικού του ΓΕΑ, ο οποίος εκτελεί χρέη 
εισηγητή, ως μέλη. 

(2) Αρμοδιότητα του ΣΜΑΚ είναι η γνωμοδότηση επί 
των μεταθέσεων των Ανωτέρων και Κατωτέρων Αξι¬ 
ωματικών της ΠΑ, που τοποθετούνται σε θέσεις για 
τις οποίες δεν απαιτείται γνωμοδότηση από το ΣΜΑΝ. 

(3) Το ΣΜΑΚ ευρίσκεται σε απαρτία παρόντων των 
4/5 των μελών του Συμβουλίου. 

(4) Γραμματέας ορίζεται με διαταγή του Προέδρου 
του Συμβουλίου, Ανώτερος ή Κατώτερος Αξιωματικός 
του αρμόδιου τμήματος της Διεύθυνσης Στρατιωτικού 
Προσωπικού του ΓΕΑ. 

γ. Συμβούλιο Μεταθέσεων Ανθυπασπιστών-Υπαξιω- 
ματικών (ΣΜΑΥ). 

(1) Το Συμβούλιο Μεταθέσεων Ανθυπασπιστών-Υπαξι- 
ωματικών αποτελείται από: 

(α) Το Διευθυντή Κλάδου Προσωπικού (ΔΒΚ) του ΓΕΑ 
ως Πρόεδρο, 

(β) Το Διευθυντή Διεύθυνσης Στρατιωτικού Προσω¬ 
πικού του ΓΕΑ, 

(γ) Αξιωματικό βαθμού Σμηνάρχου, που υπηρετεί σε 
οργανική θέση του ΓΕΑ στον τομέα Υποστήριξης, 

(δ) Αξιωματικό βαθμού Σμηνάρχου, που υπηρετεί σε 
οργανική θέση του ΓΕΑ στον τομέα Αεράμυνας, 

(ε) Τον Τμηματάρχη Σχεδιασμού Μεταθέσεων Στρατι¬ 
ωτικού Προσωπικού του ΓΕΑ που εκτελεί χρέη εισηγητή, 
ως μέλη. 

(2) Τα μέλη του ΣΜΑΥ των υποπαραγράφων γΐ (γ) και 
γΐ(δ), ορίζονται με διαταγή του Υπαρχηγού ΓΕΑ. 

(3) Αρμοδιότητα του ΣΜΑΥ είναι η γνωμοδότηση επί 
των μεταθέσεων των Ανθυπασπιστών - Υπαξιωματικών 
της ΠΑ που τοποθετούνται σε θέσεις για τις οποίες δεν 
απαιτείται γνωμοδότηση από το ΣΜΑΝ. 

(4) Το ΣΜΑΥ ευρίσκεται σε απαρτία παρόντων των 
4/5 των μελών του Συμβουλίου. 

(5) Γραμματέας ορίζεται με διαταγή του Προέδρου 
του Συμβουλίου, Ανώτερος ή Κατώτερος Αξιωματικός 
του αρμόδιου τμήματος της Διεύθυνσης Στρατιωτικού 
Προσωπικού του ΓΕΑ. 

Άρθρο 16 

Συμβούλια Μεταθέσεων Στελεχών Κοινού Σώματος 

Στρατολογικού - Στρατιωτικών Νομικών Συμβούλων 

1. Συγκροτείται Συμβούλιο Μεταθέσεων των στελεχών 
του Κοινού Σώματος Στρατολογικού - Στρατιωτικών 
Νομικών Συμβούλων, αποτελούμενο από: 

α. Τον Διευθυντή της Διεύθυνσης Στρατολογικού- 
Στρατιωτικών Νομικών Συμβούλων του ΓΕΕΘΑ (ΓΕΕΘΑ/ 
ΔΣΣΝΣ), ως πρόεδρο. 

β. Τους τρεις αρχαιότερους μετά τον Διευθυντή, μόνι¬ 
μους εν ενεργεία Αξιωματικούς του Σώματος, ως μέλη. 

γ. Τον Τμηματάρχη του Τμήματος Προσωπικού του 
ΓΕΕΘΑ/ΔΣΣΝΣ, υποχρεωτικά, ως μέλος και εισηγητή. 

2. Καθήκοντα γραμματέα, ανατίθενται σε μόνιμο αξι¬ 
ωματικό του Τμήματος Προσωπικού του ΓΕΕΘΑ/ΔΣΣΝΣ, 
χωρίς δικαίωμα ψήφου. 

3. Το Συμβούλιο συνεδριάζει σε χώρο του ΓΕΕΘΑ/ 
ΔΣΣΝΣ, ύστερα από πρόσκληση του προέδρου, οι δε 
αποφάσεις του λαμβάνονται με ψήφο υποχρεωτικά 
όλων των μελών. 

Αρθρο 17 

Συμβούλια Μεταθέσεων Αξιωματικών 
Στρατιωτικών Δικαστικών Γραμματέων (ΣΔΓ) 

1. Το Συμβούλιο Μεταθέσεων του Σώματος αποτε- 
λείται από: 

α. Τον Διευθυντή του ΓΕΕΘΑ/ΔΣΔΓ ως Πρόεδρο. 

β. Τον αρχαιότερο Αξιωματικό ΣΔΓ μετά το Διευθυντή 
που υπηρετεί στη Διεύθυνση ΣΔΓ του ΓΕΕΘΑ (ΓΕΕΘΑ/ 
ΔΣΔΓ). 

γ. Τον Τμηματάρχη Σταδιοδρομίας και Εξέλιξης του 
ΓΕΕΘΑ/ ΔΣΔΓ βαθμού ανωτέρου Αξιωματικού. 

δ. Τους δυο (2) αρχαιότερους Αξιωματικούς του Σώ¬ 
ματος μετά το Διευθυντή, ως μέλη. 

2. Καθήκοντα Γραμματέα ανατίθενται σε Αξιωματικό 
ΣΔΓ, βαθμού τουλάχιστον Λοχαγού, ο οποίος ορίζεται 
από το ΓΕΕΘΑ/ΔΣΔΓ, δίχως δικαίωμα ψήφου. 

3. Το Συμβούλιο συνεδριάζει σε απαρτία κατά το νόμο, 
σε χώρο του ΓΕΕΘΑ/ΔΣΔΓ, ύστερα από πρόσκληση του 
Προέδρου. 

Αρθρο 18 

Συμβούλια Μεταθέσεων Στρατιωτικών Ιερέων 

1. Συγκροτείται Συμβούλιο Μεταθέσεων του Σώματος 
Στρατιωτικών Ιερέων (ΣΣΙ) το οποίο αποτελείται από: 

α. το Διευθυντή της Διεύθυνσης ΣΣΙ του ΓΕΕΘΑ (ΓΕ- 
ΕΘΑ/ΔΣΣΙ) ως πρόεδρο. 

β. τους Διευθυντές ΓΕΣ/Γραφείο Στρατιωτικών Ιερέων 
(Γρ.ΣΙ), ΓΕΝ/Γρ.ΣΙ και ΓΕΑ/ Γρ.ΣΙ. 

γ. τον Τμηματάρχη Σταδιοδρομίας και Εξέλιξης του 
ΓΕΕΘΑ/ΔΣΣΙ, ως μέλος. 

δ. τον αρχαιότερο Αξιωματικό του ΣΣΙ βαθμού του¬ 
λάχιστον Αντισυνταγματάρχη, σε περίπτωση που δεν 
συμπίπτει με τα μέλη των ανωτέρω υποπαραγράφων 
β και γ, ως μέλη. 


2. Το Συμβούλιο συνεδριάζει σε απαρτία κατά το νόμο, 
σε χώρο του ΓΕΕΘΑ/ΔΣΣΙ, ύστερα από πρόσκληση του 
Προέδρου. 

Αρθρο 19 
Τελικές Διατάξεις 

1. Με αποφάσεις των Αρχηγών Γ ενικών Επιτελείων και 
λαμβανομένων υπόψη των διατάξεων του Ν.2472/1997 
(ΦΕΚ Α'50), καθορίζονται: 

α. Ο τρόπος, η διαδικασία και οι χρονικές λεπτομέρει¬ 
ες συλλογής και παρουσίασης στα αρμόδια Συμβούλια 
Μεταθέσεων των υπηρεσιακών - κοινωνικών κριτηρίων, 
των δηλώσεων τόπου προτίμησης μετάθεσης των στε¬ 
λεχών και της πλήρωσης των προϋποθέσεων μεταθέ- 
σεως που καθορίζονται στο ν.3883/2010 (ΦΕΚ Α'167) και 
εξειδικεύονται με την παρούσα Απόφαση. 

β. Η συγκρότηση και οι αρμοδιότητες Γραμματειών 
Συμβουλίων Μεταθέσεων, κατά την κρίση των Γ ενικών 
Επιτελείων. 

γ. Ο τύπος του εντύπου της δήλωσης τόπου προτίμη¬ 
σης και η τυχόν προσθήκη νέων στοιχείων. 

2. Ο υπολογισμός και η μοριοδότηση των κριτηρίων 
της παρούσας απόφασης αφορά το σύνολο των ετών 
πραγματικής στρατιωτικής υπηρεσίας των στελεχών 
των ΕΔ, εκτός των κοινωνικών κριτηρίων του τόπου 
προτίμησης-επιθυμίας μετάθεσης και της διάθεσης 
στέγης, η μοριοδότηση των οποίων υπολογίζεται και 
λαμβάνεται υπόψη από τις μεταθέσεις του έτους 2014 
και εφεξής. 

3. Για όσα θέματα δεν περιλαμβάνονται ρητές ρυθμί¬ 
σεις στην παρούσα απόφαση εφαρμόζονται αναλόγως 
οι διατάξεις του ν.2690/1999 (ΦΕΚ Α'45) «Κύρωση του 
Κώδικα Διοικητικής Διαδικασίας και άλλες διατάξεις». 

4. Από την έναρξη ισχύος της παρούσας, καταργεί- 
ται κάθε διαταγή των Γενικών Επιτελείων που ρυθ¬ 
μίζει θέματα με το ίδιο αντικείμενο, καθώς και οι Φ. 
411/27/81060/Σ.172/9-3-2011 Απόφαση ΥΕΘΑ (ΦΕΚ 378/Β’) 
και Φ. Φ.411/150326/Σ.1373/27-4-2012/Αποφ. ΑΝΥΕΘΑ (ΦΕΚ 
1400/Β’), όπως τροποποιήθηκαν και ισχύουν. Κατ’ εξαίρε¬ 
ση η Φ. 411/27/81060/Σ.172/9-3-2011 Απόφαση ΥΕΘΑ (ΦΕΚ 
378/Β’), όπως τροποποιήθηκε και ισχύει, εξακολουθεί 
να εφαρμόζεται για το σχεδίασμά και υλοποίηση των 
μεταθέσεων του έτους 2013. 

5. Ο προγραμματισμός, ο σχεδιασμός και η υλοποίηση 
μεταθέσεων έτους 2014 και μετά γίνεται σύμφωνα με τις 
διατάξεις της παρούσας, η οποία ισχύει από τη δημο¬ 
σίευσή της στην Εφημερίδα της Κυβερνήσεως,υπό την 
επιφύλαξη της παραγράφου 4 του ίδιου ως άνω άρθρου. 

6. Η απόφαση αυτή να δημοσιευθεί στην Εφημερίδα 
της Κυβερνήσεως, πλην των παραρτημάτων της, τα 
οποία αποτελούν αναπόσπαστο μέρος αυτής, επειδή 
έχουν χαρακτηριστεί «ΑΠΟΡΡΗΤΑ». 

Αθήνα, 01 Ιουλίου 2013 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

